Usavich ซี้ป่วนก๊วนกระต่าย

Usavich ซี้ป่วนก๊วนกระต่าย (; ) ชื่อเรื่องมาจากคำว่า อุซะงิ ( "กระต่าย") กับคำว่า Vich ที่ทำให้ดูเหมือนภาษารัสเซีย เป็นอนิเมะสั้นของญี่ปุ่น ความยาวตอนละ 1 นาทีเศษ 

แต่เดิมสร้างขึ้นเพื่อบริการโทรศัพท์มือถือเอ็มทีวีญี่ปุ่น "Flux" และถูกสร้างขึ้นออกอากาศทางเอ็มทีวีญี่ปุ่น โดยมีซะโตะชิ โทะมิโอะกะและสตูดิโอกะนะบังกราฟิกส์ของเขาเป็นผู้สร้าง เนื้อเรื่องเป็นเรื่องเกี่ยวกับชีวิตของกระต่ายนักโทษสองตัว 2 ตัวกับการดำรงชีวิตในคุกโซเวียตช่วงฤดูกาลแรก และฤดูกาลต่อ ๆ มาจะเป็นเรื่องราวของการผจญภัยและหลบหนีตำรวจ มีทั้งหมด 5 ฤดูกาล

เรื่องย่อ 
 ฤดูกาลที่ 1
 เป็นฉากในคุกโซเวียต ปูติน ซึ่งติดคุกอยู่ร่วมห้องกับคีเรเนนโก โดยแสดงให้เห็นถึงการดำรงชีวิตของพวกเขาทั้งสองในคุก ระหว่างนี้ปูตินและคีเรเนนโกได้พบกับเพื่อนใหม่คือ โคมาเนตซึน (ตอนที่ 2) และ เลนินกราด (ตอนที่ 4) แต่ด้วยนิสัยกร่าง ๆ และความโมโหร้ายของคีเรเนนโกจึงทำให้เขาถูกหมายหัวจากผู้คุมนักโทษบ่อย ๆ ขณะที่ปูตินเองกลับพอใจวิถีชีวิตในคุกเพราะมีอาหารฟรีให้กิน จนถึงวันที่ 26 สิงหาคม ค.ศ. 1961 เป็นวันที่ปูตินได้รับการปล่อยตัว และขณะเดียวกันรองเท้าที่คีเรเนนโกอยากได้นั้นก็ออกวางขายในวันที่ 21 กันยายนปีเดียวกัน ด้วยแรงปรารถนาในรองเท้าผ้าใบ คีเรเนนโกจึงทลายคุกและหนีออกมาด้วยรถที่ปล้นมาพร้อมด้วยปูตินและเพื่อน ๆ
 ฤดูกาลที่ 2
 เป็นการหลบหนีของคีเรเนนโกและเพื่อน ๆ จากการจับกุมของ บอริสและคอปเซฟ ในตอนนี้จะได้เห็นความเฉลียวฉลาดของปูตินในการดัดแปลง และซ่อมแซมรถยนต์ที่ถูกลอบทำลาย ต่อมาในตอนที่ 21 คีเรเนนโกตายเพราะความแรงของรถที่ดัดแปลงจากไอพ่นเครื่องบินจนทำให้ใบหน้าที่ผ่าตัดหลุดออกไป และหลังจากที่ปูตินช่วยเหลือไว้เขาก็กลับมามีสภาพปกติ ระหว่างนี้ก็จะเห็นมิตรภาพของปูตินที่มีต่อคีเรเนนโก และเมื่อรถบุโรทั่งของพวกเขาเดินทางถึงตัวเมือง การเดินทางหลบหนีจากบอริสและคอปเซฟจึงสิ้นสุดลง
 ฤดูกาลที่ 3
 เมื่อมาถึงตัวเมือง คีเรเนนโกได้เข้าไปในห้างของ ซูร์โซลอฟ เพื่อซื้อรองเท้าผ้าใบสีแดงรุ่นใหม่ราคาหนึ่งแสนรูเบิล แต่เมื่อคีเรเนนโกจ่ายเงิน ซูร์โซลอฟจึงเกิดความโลภต้องการเงินของคีเรเนนโก เขาจึงได้พยายามสังหารคีเรเนนโกในทุก ๆ ชั้นที่พวกเขาเดินทางขึ้นมา (มีทั้งหมด 13 ชั้น) ระหว่างนี้โคมานิชีได้ตายในตอนที่ 28 เพราะสูดดมสารพิษที่พนักงานของซูร์โซลอฟเทให้คีเรเนนโกดื่ม แต่ตัวคีเรเนนโกเองกลับมิได้รับผลจากสารพิษดังกล่าวเลย และในตอนที่ 34 คีเรเนนโกได้ตายลงเนื่องจากโดนฉีดสารกระตุ้นขณะต่อสู้ ในตอนที่ 35 ปูตินจึงได้ดัดแปลงตู้ไฟฟ้าบนชั้น 9 ให้กลายมาเป็นหุ่นยนต์คือ เมคาเนนโก เพื่อต่อสู้กับลูกน้องของซูร์โซลอฟซึ่งในเวลาต่อมาคีเรเนนโกก็ฟื้นขึ้นมาเพราะกระแสไฟฟ้าที่มาจากเมคาเนนโก จนมาถึงชั้นที่ 12 พวกเขาได้ถูก ซูร์โซโรโบ หุ่นยนต์ของซูร์โซลอฟทำร้ายทำให้พวกของคีเรเนนโกตกลงมานอกตึก แต่ด้วยความโกรธคีเรเนนโกจึงทลายชั้นของตึกให้ชั้นที่ 13 เป็นชั้นล่างสุด ส่วนซูร์โซโรโบได้ถูกตึกถล่มทับทำให้พังไป เมื่อซูร์โซลอฟเห็นหน้าคีเรเนนโกจึงนึกออกว่าเขาเคยกำจัดคีเรเนนโกและคิลล์เนนโก พี่น้องฝาแฝด ด้วยจรวดโดยใช้รองเท้าผ้าใบเป็นเหยื่อล่อ แต่คีเรเนนโกเองกลับไม่มีทีท่าว่าจะจำเรื่องราวดังกล่าวได้เลย แต่เมื่อคีเรเนนโกจะเข้าโจมตี ซูร์โซลอฟจึงหนีออกไปยังนอกตึกแต่ถูกตำรวจจับตัวเพราะเป็นผู้ร้ายมีค่าหัว ส่วนคีเรเนนโกและเพื่อน ๆ ก็ยังอาศัยในตึกของซูร์โซลอฟต่อไป ทั้งนี้ในตอนท้ายโคมานิชีได้เข้าไปสิงในเปลือกไข่แล้วเกิดมาเป็นลูกเจี๊ยบอีกครั้งหนึ่ง
 ฤดูกาลที่ 4
 เป็นเรื่องราวที่เกิดขึ้นในตึกของซูร์โซลอฟ ปูตินได้ดัดแปลงเมคาเนนโกให้มีรูปแบบหลากหลายแตกต่างกันในแต่ละตอน แต่เมคาเนนโกกลับสร้างปัญหาวุ่น ๆ มากมาย ในตอนที่ 40 เมคาเนนโกได้ปล่อยลำแสงประหลาดจนทำให้เมคานิชีที่เป็นลูกเจี๊ยบกลายเป็นไก่ตัวใหญ่ ในตอนที่ 45 มีลูกเจี๊ยบเกิดใหม่ที่มาจากเมคาเนนโก (ตู้เย็น) ชื่อว่า โคมานิชีจูเนียร์ ขณะที่โคมานิชีกำลังกระโดดเข้าโผกอดลูกเจี๊ยบน้อยนั้น คีเรเนนโกก็จับโคมานิชีกินเสีย ในตอนที่ 48 คีลล์เนนโก ฝาแฝดของคีเรเนนโกปรากฏตัวในเมคาเนนโก (ทีวีแมชชีนส์) เพื่ออวดรองเท้าใหม่ ในตอนท้ายของฤดูกาลได้มีตำรวจนำโดยบอริสและคอปเซฟเข้าจับกุมคีเรเนนโก ในเวลาเดียวกันปูตินจึงรีบดัดแปลงเมคาเนนโกเข้ากับรถบุโรทั่งอย่างรวดเร็วแล้วพากันหนีการจับกุมของตำรวจออกนอกเมืองโดยเข้าไปยังเขตป่า
 ฤดูกาลที่ 5
 หลังจากออกเดินทางเข้าป่าทึบมาได้สักพัก ปูตินก็ตัดสินใจจอดรถและอาศัยอยู่ที่นั่นกับคิเรเนนโก เรื่องวุ่นๆเกิดขึ้นเมื่อเคดามูสกี กระต่ายป่าตัวใหญ่ได้เข้ามาในชีวิตของทั้งคู่โดยมักจะพยายามขโมยกระเป๋าของคีเรเนนโกอยู่ตอนแล้วตอนเล่าก็ไม่เคยสำเร็จสักที ไม่ว่าจะใช้เห็ดซึ่งเป็นเหมือนไอเท็มในเกมส์สักเท่าไหร่หรือใช้แผนดีๆแบบไหนก็ไม่เคยเอาชนะได้สักครั้งโดยเฉพาะตอนที่ถูกพ่อของเลนินกราดกิน ถึงแม้ปูตินจะช่วยออกมาได้แต่ก็ติดน้องชายของคีเรเนนโกออกมาอีกตัว จนครั้งสุดท้ายได้ใช้เห็ดฟิตร่างกายขโมยกระเป๋าแล้วหลบหนีไปบนฟ้า จนปูตินต้องรีบแปลงรถเมคาเนนโกแล้วตามไปทันที

ตัวละคร

ตัวละครหลัก 
 คีเรเนนโก (; ) กระต่ายที่ใส่เสื้อหมายเลข 04 สีขาวสลับแดง อดีตหัวหน้าแก๊งมาเฟีย ซึ่งต่อมาเข้าติดคุกรอโทษประหาร และร่วมห้องเดียวกับปูติน เขาเป็นคนที่ไม่พูดมาก แต่หากโกรธก็จะทำลายทุกอย่างจนราบเป็นหน้ากลอง และหากเขาโกรธยิ่งขึ้นไปอีกก็จะกลายเป็นปีศาจ เขาคลั่งไคล้รองเท้าผ้าใบมาก และโปรดปรานการอ่านหนังสือ ทั้งนี้นิสัยดังเดิมของเขาคือบุคลิกดุดัน แต่หลังจากการผ่าตัดกับคีลล์เนนโก ผู้เป็นฝาแฝดซึ่งเป็นคนที่นิ่งๆ ทำให้เขากลายเป็นบุคคลสองบุคลิก
 ปูติน (; ) กระต่ายที่ใส่เสื้อหมายเลข 541 สีขาวสลับเขียว เขารักการเต้นโคซาชอก () และเคยละเมอเต้นด้วย อดีตเขาเป็นคนงานที่ซื่อสัตย์ แต่พลาดงานเพราะเมาค้าง จึงถูกตัดสินให้จำคุกสามปีโดยติดคุกร่วมห้องกันกับคีเรเนนโก ปูตินฉลาดในเรื่องการประดิษฐ์หุ่นยนต์, ดัดแปลงรถ และแยกชิ้นส่วนปืน แต่เขามักผิดพลาด ทำตัวเฉิ่ม และตื่นตกใจง่าย
 เลนินกราด (; ) เป็นกบที่คีเรเนนโกและปูตินพบจากในชักโครก ขณะที่คีเรเนนโกใช้เบ็ดที่ติดโคมาเนตซึนลงไปเก็บลูกปิงปองในตอนที่ 4 เลนินกราดกินโคมาเนตซึนเข้าไปบ่อย ๆ และถ่ายมูลออกมาเป็นลูกเจี๊ยบ เมื่อเขาส่งเสียงร้องปูตินจะมีอาการหอบเป็นจังหวะเพลง ทั้งนี้เลนินกราดมีแม่ชื่อ ชาราโปวา (; ) อาศัยอยู่กับสามีชื่อมีฮาอิล (; ) ซึ่งเป็นกบตัวใหญ่ด้วยกันในป่าอันห่างไกล 
 โคมาเนตซึน (; ) ลูกเจี๊ยบกะเทยที่ปรากฏตัวออกมาในตอนที่ 2 ขณะที่ปูตินกำลังคัดแยกเพศของลูกเจี๊ยบ แม่ของโคมาเนตซึน () เคยมาเยี่ยมโคมาเนตซึนในคุกครั้งหนึ่ง แต่ถูกคีเรเนนโกจับไปกินเสีย ทั้งนี้โคมาเนตซึนมักตายบ่อย ๆ โดยถูกเลนินกราดกิน แต่ก็กลับฟื้นขึ้นมาได้ตลอด ต่อมาได้ตายเพราะสูดดมสารพิษกลายเป็นวิญญาณในตอนที่ 28 และสามารถสิงร่างของซูร์โซลอฟได้ โคมาเนตซึนโตขึ้นในฤดูกาลที่ 4 และมีลูกชื่อ โคมาเนตซึนจูเนียร์ 
 เมคาเนนโก (; ) หุ่นยนต์ที่ปูตินสร้างขึ้นมาในตอนที่ 35 ซึ่งตอนนั้นคีเรเนนโกตายและยังไม่ฟื้น ทั้งนี้ปูตินได้ดัดแปลงจากตู้ควบคุมไฟฟ้ามาเป็นเมคาเนนโกโดยถอดแบบมาจากคีเรเนนโก ซึ่งมีประสิทธิภาพในการทำลายล้าง และมักก่อเรื่องวุ่น ๆ ในช่วงฤดูกาลที่ 4 และท้ายฤดูกาลนั้นเมคาเนนโกถูกดัดแปลงเป็นรถยนต์ใช้หนีตำรวจไปในป่าจนถึงฤดูกาลที่ 5

ตัวละครรอง 
 ผู้คุมนักโทษ เป็นผู้คุมที่จะเข้ามาตรวจในห้องของคีเรเนนโกและปูติน โดยจะเป็นลักษณะเหมือนประตู แต่จะมองเห็นคีเรเนนโกและปูตินได้ไม่ชัดนัก อย่างไรก็ตามหลังประตูดังกล่าวก็พบว่าผู้คุมนั้นเป็นกระต่ายอยู่หลังประตูในตอนที่ 3 มีทั้งหมด 4 ตัวได้แก่
 คันชคอฟ (; ) – เจ้าหน้าที่เบ็ดเตล็ด ตั้งชื่อมาจากคำญี่ปุ่นว่า คังชุ () แปลว่า "ผู้คุม"
 รูดอฟ (; ) – หัวหน้าเจ้าหน้าที่ ตั้งชื่อมาจากคำญี่ปุ่นว่า โรโด () แปลว่า "แรงงาน"
 เซนีรอฟ (; ) – พนักงานการเงิน ตั้งชื่อมาจากคำญี่ปุ่นว่า เซะนิ () แปลว่า "เงินสด"
 โชเคสกี (; ) – เพชฌฆาต ตั้งชื่อมาจากคำญี่ปุ่นว่า โชะเกะ () แปลว่า "ประหาร"
ผู้คุมนักโทษทั้งหมดจะปรากฏเฉพาะในฤดูกาลที่ 1 เท่านั้น และจะพบอีกครั้งในท้ายฤดูกาลที่ 3 บนรถของตำรวจ
 บอริส (; ) และคอปเซฟ (; ) เป็นตำรวจที่ตามจับคีเรเนนโก โดยบอริสจะเป็นผู้ไล่ยิง และคอฟเซฟจะเป็นผู้ขับรถให้ และปรากฏตัวเป็นอริหลักในฤดูกาลที่ 2 ที่พยายามจับคีเรเนนโกแต่ล้มเหลวมาโดยตลอด
 ซูร์โซลอฟ (; ) เป็นเจ้าของคาสิโน ปรากฏเป็นคู่ปรับคนสำคัญของคีเรเนนโกในฤดูกาลที่ 3 โดยเขาจะนั่งแนบเนื้ออยู่กับสองสาวฝาแฝด เขามีนิสัยโลภ, หลงตัวเอง และชอบโชว์ ตลอดฤดูกาลที่ 3 เขาพยายามฆ่าคีเรเนนโกเพื่อเอาเงิน ทั้งนี้ซูร์โซลอฟเป็นที่ต้องการของตำรวจมีค่าหัวถึงหนึ่งล้านรูเบิล ก่อนหน้านี้ซูร์โซลอฟเคยพยายามฆ่าคีเรเนนโกและคีลล์เนนโกโดยใช้รองเท้าผ้าใบเป็นเหยื่อ แต่คีเรเนนโกก็มิได้มีทีท่าว่าจำเรื่องดังกล่าวได้เลย
 โซยา (; )  และซีลียา (; ) สองสาวฝาแฝดที่อยู่กับซูร์โซลอฟ โซยาจะมีตัวเป็นสีเหลือง ส่วนซีลียาจะมีตัวเป็นสีแดง ภายหลังได้หนีซูร์โซลอฟในตอนที่ 39 เพราะกลัวคีเรเนนโก
 ซามูชาบิน () เป็นตัวละครที่ปรากฏตัวสั้น ๆ เป็นหนึ่งในกลุ่มอันธพาลหน้าลานเต้นรำบนชั้นห้าในกาสิโนของซูร์โซลอฟ ซึ่งโดดเด่นกว่าตัวละครอันธพาลตัวอื่นตรงที่สวมแว่นตาสีดำ และสวมหมวกที่มีสัญลักษณ์ "w" ซึ่งเป็นสัญลักษณ์ของ "w-inds." วงบอยแบนด์ของญี่ปุ่น โดยสัญลักษณ์ดังกล่าวเคนตะ ทะชิบะนะ สมาชิกของวงเป็นผู้ออกแบบ
 คีลล์เนนโก (; ) ฝาแฝดของคีเรเนนโก ซึ่งเป็นหัวหน้ามาเฟียคนปัจจุบัน คลั่งไคล้ในรองเท้าผ้าใบเช่นเดียวกับคีเรเนนโก เนื่องจากทั้งสองจะถูกซูร์โซลอฟฆ่าด้วยการระเบิดโดยใช้รองเท้าผ้าใบเป็นเหยื่อล่อ ภายหลังร่างของทั้งสองได้รับการผ่าตัดสลับกัน (สังเกตได้จากใบหน้าของคีเรเนนโกที่มีรอยเย็บและสีผิวไม่เสมอกัน) จึงทำให้ทั้งคีลเนนโกและคีเรเนนโกเป็นบุคคลสองบุคลิก ทั้งนี้คีลเนนโกปรากฏตัวในฤดูกาลที่ 4 ผ่านจอเมคาเนนโกเพื่อดูรองเท้าผ้าใบสีแดงคู่ใหม่ของคีเรเนนโกที่ได้จากซูร์โซลอฟ และปรากฏตัวอีกครั้งใน ตอนที่ 59 หลังจากที่ พ่อกบตัวใหญ่ได้กินคิเรเนนโกเข้าไปแล้วปูตินทำให้พ่อกบจามออกมาก ปรากฏว่ามี คีลล์เนนโก โผล่มาด้วย
 เคดามูสกี () ปรากฏตัวครั้งแรกในตอนที่ 53 ของฤดูกาลที่ 5 เป็นกระต่ายป่าตัวใหญ่สีเทา มีลายจุดสีดำ ชอบแสยะยิ้มยิงฟัน เขามักลอบขโมยกระเป๋าส่วนตัวของคีเรเนนโกเพื่อที่จะกินแครอทขนาดใหญ่ที่อยู่ในนั้น เคดามูสกีแม้จะมีรูปร่างใหญ่แต่ก็วิ่งหนีคีเรเนนโกได้อย่างรวดเร็ว และเขามักกินอาหารอย่างตะกละตะกลามเช่นเดียวกับปูตินเพราะว่าเขาอาศัยอยู่ในป่าเป็นเวลานาน

รายชื่อตอน 

</td></tr>
</table>
</td></tr></table>

</td></tr>
</table>
</td></tr></table>

อ้างอิง

แหล่งข้อมูลอื่น 
 Usavich.tv
 Kanaban Graphics

ภาพยนตร์ชุดทางโทรทัศน์ช่องเอ็มทีวี
ภาพยนตร์ชุดทางโทรทัศน์ญี่ปุ่น
อนิเมะ